Έφυγε από τη ζωή, την Τρίτη 7 Φεβρουαρίου, ο τραγουδοποιός Λουκιανός Κηλαηδόνης, ο οποίος τον τελευταίο καιρό ταλαιπωρούνταν από προβλήματα καρδιάς.

Ανήμερα των Φώτων, είχε μεταφερθεί εσπευσμένα στο νοσοκομείο λόγω καρδιακής ανεπάρκειας όμως σήμερα, έναν μήνα μετά έχασε τη μάχη για τη ζωή.

Η ανακοίνωση της οικογένειάς του

Ο Λουκιανός έφυγε σήμερα, 7 Φεβρουαρίου 2017, τα ξημερώματα από κοντά μας.

Ευχαριστούμε πολύ όλους τους γιατρούς, τις νοσηλεύτριες και τους νοσηλευτές που τον φρόντισαν σε όλες του τις νοσηλείες.

Ευχαριστούμε όλους εσάς που τον αγαπήσατε και ξέρουμε ότι θα τον αγαπάτε για πάντα.

Η τελετή θα γίνει σε στενό οικογενειακό κύκλο.

Στη μνήμη του Λουκιανού όσοι θέλετε μπορείτε να καταθέσετε χρήματα στον λογαριασμόGR8501101130000011395450502 της Εθνικής Τράπεζας βοηθώντας μία αγαπημένη μας οικογένεια που το έχει ανάγκη.